TEMA: „VERBOS. MANO MARGUČIAI. POVELYKINĖS DIENOS“

LAIKOTARPIS: BALANDŽIO 6 – 17 D.

SRITYS:

* Aplinkos pažinimas (pasako metų laikų pavadinimus, įvardyja jų požymius, išvardina keletą metų švenčių vykstančių skirtingais metų laikais. 5 žingsnis).
* Sakytinė kalba (klausosi aplinkinių pokalbių,sekamų, pasakojamų, skaitomų, deklamuojamų kūrinių literatūrine kalba, tarmiškai. 4 žingsnis).
* Meninė raiška. Muzika ( improvizuodamas balsu, vaikišku muzikos instrumentu kuria ritmus, melodijas ketureiliams, mįslėms, patarlėms. 5 žingsnis). Vaidyba (susikuria ištisą žaidimų aplinką, panaudodamas daiktus, drabužius, reikmenis...5 žingsnis). Vizualinė (išryškina vaizduojamų objektų bruožus, reikšmingas detales. 5 žingsnis).
* Estetinis suvokimas (rodo pasitenkinimą bendra veikla ir kūryba, gėrisi savo ir kitų menine veikla, geru elgesiu, darbais.5 žingsnis).
* Fizinis aktyvumas (pieštuką laiko tarp nykščio ir kitų pirštų, tiksliau atlieka judesius plaštaka ir pirštais. 4 žingsnis)

TIKSLAS:

Grožėtis bundančia gamta, domėtis Šv. Velykų papročiais, tradicijomis, žaidimais.

UŽDAVINIAI:

* Stebėti gamtos atbudimo ženklus artimiausioje aplinkoje.
* Klausytis apsakymų, mįslių, patarlių literatūrine kalba ir dzūkų tarme.
* Pasimokinti Velykinių giesmelių, lalinkų, žaidimų, oracijų, eilėraščių.
* Kurti vaidybinių žaidimų aplinką naudojant stalo teatrą, žaisliukus įvairių dydžių, pirštinines lėles ir kitus įvairius daiktus.
* Gaminti darbelius Velykine tema.
* Raginti keistis, dovanoti , pačių pagamintą Velykinį atviruką šeimoje ar nusiųsti savo draugui.
* Žaisti pirštukų žaidimus.

SU ATBUNDANČIA GAMTA, LAUKIAME ŠV. VELYKŲ

|  |  |  |
| --- | --- | --- |
|  | UŽDUOTĖLĖS | NUORODOS |
| Pirmadienis | Prisiminkite kartu su vaiku metų laikus. Koks dabar metų laikas ir kokia šventė artėja.Jeigu turite, parodykite vaikams verbą.Tęsdami tradiciją, „paplakite“ visus šeimos narius , kad visi būtų sveiki, sakydami: „Ne aš plaku, verba plaka, po nedėlios (savaitės) bus Velykos. Ar duosi margutį?“.  Aptarkite su vaikais, kaip ruošitės Šv. Velykų šventei.  Padėkite vaikui padaryti verbą patiems(aplikuoti, piešti, nulipdyti galima plokštumoje, ant storesnio popieriaus, ar lentelės)  Apžiūrėkite Velykinius atvirukus, paveikslėlius,knygeles šia tema. Kartu puoškite Velykinį medelį, puokštę ar kompoziciją. | Verba, turimi žurnaliukai, knygelės, atvirukai.  Spalvoto popieriaus, gali būti ir žurnalų sp.lapai,klijai, žirklutės, arba plėšyti.  Turimos piešimo priemonės, baltas lapas. Plastilinas.  Darbelių nuotraukas ir įrašus atsiųsiu per mesenger  <https://www.youtube.com/watch?v=KiIVAGWTs2g> |
| Antradienis | Prižiūrime savo augalėlius. Išmokime mintinai B. Lenktytės eilėraštuką  „Margučių marginimas“  Prisidėjau pintinėlę  Aš kiaušinių didelių.  Ant kiekvieno jų po gėlę  Didelę nupiešt galiu!  Ne po vieną – visą lauką!  Įvairių turiu dažų!  Ir galiu nupiešti daug ką.  Pamatysit, bus gražu!  Laukiau ištisus metus,  Kad nustebinčiau kitus!  Reikėtų išmokti ir velykinio kiaušiniavimo:  Velykų rytą,lelija pražydo.  Ne dėl manęs vieno,  Dėl viso svieto.  Krepšelį laikau, margučio prašau. | Jūsų „Žalioji palangė“  Pasirinkite patinkantį margučio trafaretą ir nuspalvinkite pačių pasirinktomis priemonėmis.  Linksmieji miltinukai  „Kiaušinukai“  <https://www.youtube.com/watch?v=wArUAiSAXxU> |
| Trečiadienis | Spalviname trafaretus, kiek norite ir kokiomis priemonėmis, vaikas renkasi pats. | <https://www.youtube.com/watch?v=gCL3Cg8KoXU>  Laukiame Velykų |
| Ketvirtadienis | Velykinis darbelis, atvirukas. |  |
| Penktadienis | Papildykime „Mįslių kraitelę“  Pramuši ledą, randi sidabrą, pramuši sidabrą, randi auksą. Kas? (kiaušinis)  Daili bačkelė, be jokio lankelio. Kas? (kiaušinis)  Iššoko perukas iš balto akmenuko, apsirengęs šilko marškinėliais. Kas? (vščiukas).  Pasaka be galo:  Vakar višta padėjo kiaušinį,  Šiandien pasiėmiau aš storą vinį  Ir, ant lapelio pripiešęs salotų,  Prikaliau raštą, kad tu sužinotum,  Kad vakar višta padėjo...  (Kartoti nuo pradžių) | Velykų dainelė  <https://www.youtube.com/watch?v=XdVJp_ygheo>  Sekti žaismingai, paslaptingai, su intonacija. |
| Povelykinės dienos | Su Šv. Velykom sveikinu visus vaikučius ir tėvelius!!!  Žaidimų dienos:  “Margučių ridenimas”, “Neišmesk margučio iš medinio šaukšto” (pvz:.nunešk iki stalo, aplink kėdę ir t.t.)  Paridenk margutį,pasakyk raidelę, sugalvok žodį iš tos raidelės prie kurios nuriedėjo margutis.  Išmargink didelį margutį su šeima.  Būtinai pažaiskite žaidimą susėdę visi ratu “Koks aš esu” (iš eilės, vienas po kito, pasakykite po vieną teigiamą savo savybę, pradeda vyriausias. Pvz:. Aš esu draugiškas, drąsus, tvarkingas, linksmas ir t.t.)  Pirštukų žaidimai.  “Varna Veronė”, “Išėjo voriukai pasivaikščioti”. | Medinis šaukštas, margutis, gali būti medinis.  Ant lapų parašytos raidelės (tos, kurias vaikas pažįsta ir 2 kurių dar nepažįsta, žaidžiant geriau įsimins).  <https://www.youtube.com/watch?v=gPTIwQKih6A>  Abėcėlė su traukiniu  Prisiminti vaikams žinomus pirštukų žaidimus. |

Margučių trafaretai pidedami.